Մոխրոտի պատմությունը 3

«Մոխրոտի պատմությունը 3» (), ֆիլմը նկարահանվել է 2011 թվականին ռեժիսոր Դեյմոն Սանտոստեֆանոյի կողմից։ Ֆիլմում պատմվում է «Մոխրոտիկ» հեքիաթի ժամանակակից մեկնաբանումը։ Այն հանդիսանում է 2004 թվականի «Մոխրոտի պատմությունը» և 2008 թվականի «Եվս մի պատմություն Մոխրոտիկի մասին» ֆիլմերի շարունակությունը։ DVD պրեմիերան կայացել է 2011 թվականի սեպտեմբերի 6-ին։

Սյուժե 
Հոր մահից հետո Քետին ապրում է կիսաքանդ խորդանոցում իր խորթ մոր՝ Գեյլի հետ, որը նրան վերաբերվում և օգտագործում էր որպես անձնական քարտուղարուհի և տան ծառա։ Բացի դրանից, երիտասարդ աղջկա կյանքը թունավորում էին մեծամիտ, խորթ քույրը՝ Բեֆը և փոքր, խորթ եղբայր Վիկտորան։ Բայց Քետին չէր հուսահատվում, քանի որ նրա կյանքում կար մի նվիրական կիրք՝ երաժշտությունը։ Աղջիկը հրաշալի երգում էր, երգեր էր գրում և երազում էր, որ մի օր դրանք կկատարի բեմում։

Գեյլի արվեստի դպրոց մի անգամ ժամանում է ճանաչված երաժիշտ և պրոդյուսեր Գայ Մորգանը։ Նա ցանկանում էր, որ իր տղա Լյուկը շարունակի իր աշխատանքը և դրա համար փնտրում էր տաղանդավոր և երիտասարդ կատարողի։ Դրա համար դպրոցում որոշվում է անցկացնել Երաժշտական մրցույթ, որի հաղթողը կստանա այդքան ցանկալի պայմանագիրը։

Խորամանկ Գեյլը միանգամից ծրագիր է մշակում՝ Քետին նոր երգ կգրի, իսկ Բեֆը կկատարի այն ֆոնոգրամմայի ներքո։ Քետին այդ ամենը դուր չեկավ, բայց նրա կարծիքը ոչ ոք չէր հարցնում։

Քետը պատահական իմանում է, որ Լյուկը նույնպես երգեր է գրում և ցանկանում է զբաղվել արվեստով։ Աղջիկը ցանկանում է իմանալ նրա կարծիքը իր երգերի մասին և, չնայած Գեյլի արգելքներին, նա գնում է պարահանդեսի և բոլորի աչքից հեռու կատարում է իր ստեղծագործություններից մի քանիսը։ Լյուկը սիրահարվում է նրա ձայնին և խնդրում է, որ նա բացի իր դեմքր։ Բայց Քետին ստիպված էր շտապ լքել խնջույքը և այդպես էլ չբացահայտելով իր ինքնությունը՝ գնում է։ Հաջորդ օրը Լյուկը լսում է, թե ինչպես է Բեֆը փորձ անում Քետի ձայնագրած համարով։ Տղան ճանաչում է այդ չքնաղ ձայնը և իր օգնությունն է առաջարկում Բեֆին, որպեսզի օգնի ավելի լավ պատրաստվել մրցույթին։ Իսկ Քետը լուռ դիտում էր, թե ինչպես է Բեֆը իրենց խլում թե իր ստեղծագործությունը և թե իր հաղթանակը։

Վերջապես գալիս է մրցույթի շատ սպասված օրը։ Բեֆը դուրս է գալիս բեմ և սկսում է «երգել»։ Ժյուրիի անդամներն ու դահլիճը հիացած էին։ Քետին հասկանում էր, որ հաղթանակը քրոջ կողմն է։ Բայց այդ պահին գործին խառնվում է փոքրիկ եղբայր Վիկտորը, որը որոշել էի օգնել խորթ քրոջը, որն իր մասին մորից ավելի լավ էր հոգ տարնում։ Տղան անջատում է Բեֆի ֆոնոգրամման և հենց ելույթի ժամանակ էլ սուտը բացահայտվում է։ Խայտառակված Գեյլն ու նրա աղջիկը մնում են առամց որևէ բանի։ իսկ Քետը Լյուկից միասին ալբոմ ձայնագրելու առաջարկ է ստանում։

Դերերում 
 Լյուսի Հեյլ - Քետի Գիբբս
 Ֆրեդդի Ստրոմա - Լյուկ Մորգան
 Միսսի Պայլ - Գեյլ Վան Ռավենսեյ
 Մեգան Պարկ - Բեֆ Վան Րավենսվեյ
 Մետտյու Լինտց - Վիկտոր Վան Րավենսվեյ
 Մանու Նարայան - Րավի
 Ջեսսալին Վանլիմ- Անժելա
 Տիտուս Մակին - Միկի Օ’Մելլի
 Դիկրան Տուլեյն - Գայ Մորգան
 Լյուսի Դեվենպորտ - տիկին Պլյումբերդ
 Օնիրա Սատտերվայտ - խենթ աղջիկ

Նկարահանող խումբ 
 Ռեժիսոր։ Դեյմոն Սանտոստեֆանո 
 Պրոդյուսերներ։ Իլիսա Գուդման, Միշել Ջոնստոն, Թոմ Քենիստիոն, Դիլան Սելլերս, Կլիֆֆորդ Վերբեր 
 Սցենարի հեղինակներ։ Էրիկ Պատտերսոն, Ջեսսիկա Սքոտտ
 Կոմպոզիտոր։ Բրադեն Կիմբոլլ
 Օպերատոր։ Ջոն Պիտերս

Սաունդթրեքներ 
 Lucy Hale - Run This Town
 Lucy Hale - Bless Myself
 Lucy Hale - Make You Believe 
 Freddie Stroma - Knockin
 Lucy Hale - Extra Ordinary 
 Manu Narayan - Oh Mere Dilruba 
 Freddie Stroma - Possibilities 
 Big Pain Ticket - Twisted Serenade
 Oral Majority - Knockin
 The Co-Writes - Crazy Girl

Ծանոթագրություններ 

2011 ֆիլմեր
Անգլերեն ֆիլմեր
Ամերիկյան ֆիլմեր
Ամերիկյան սիքվել ֆիլմեր
2010-ականների սիքվել ֆիլմեր
Ամերիկյան ռոմանտիկ կինոկատակերգություններ
Ամերիկյան պատանեկան կինոկատակերգություններ